text: Остров Корфу, познат още като Керкира или Смарагдовият остров, е вторият по големина в Йонийско море. Духът на славното минало се усеща и до днес най-вече чрез наследството оставено от византийско, гръцко, турско и британско влияние. Величествени крепости и замъци, романтични пътеки и плажове, кипариси, маслинени и лимонени дървета се срещат, преплитат и преливат в сапфиреното море. „Градината на боговете“, както наричат Корфу, ще Ви плени и омагьоса със своето природно и културно богатство, както и с разкошни долини и романтични залези.